Foto van sterwende kind, huilende oupa roer die wêreld | Netwerk24
12 Januarie 2018 05:17
Die hartverskeurende foto van ’n oupa wat langs die hospitaalbed van sy sterwende 5-jarige kleindogter huil, het mense wêreldwyd in trane.
Braylynn Lawhon van Florida veg om haar lewe nadat ’n seldsame maar dodelike tipe breinkanker by haar gediagnoseer is. Wat die situasie nog meer aangrypend maak, is dat haar oupa Sean Peterson, wat langs haar hospitaalbed huil, aan motorneuronsiekte ly en nie meer kan praat nie, berig The Sun.
Sy dogter en die siek kind se ma, Ally Parker, het die foto op haar Facebook-blad geplaas.
Die 5-jarige Braylynn Lawhon wat om haar lewe veg. Foto: Facebook: Ally Parker
Sy het Donderdag op haar blad geskryf dat hulle weer ’n bietjie hoop het dat haar dogtertjie dalk kan oorleef omdat ’n ander dokter hopelik kan help voordat sy haar stryd teen die kanker verloor.
“Die moontlikheid van haar dood is steeds ’n groot werklikheid, maar ons het weer ’n sprankie hoop,” skryf sy.
Volgens haar is sy baie trots is op haar dogtertjie se krag om aan te hou baklei.
Braylynn veg om haar lewe nadat breinkanker by haar gediagnoseer is. Foto: Facebook: Ally Parker
Die gesin is einde verlede jaar in ’n krisis gedompel toe die aggressiewe breinkanker by Braylynn gediagnoseer is. ’n Maand gelede het sy nog sorgeloos uitgesien na die Desember-vakansie, berig USA Today.
Sondag het die familie die ergste verwag en by haar hospitaalbed van haar begin afskeid neem.
Einde verlede jaar het Braylynn nog uitgesien na die Desember-vakansie.Foto: Facebook: Ally Parker
Parker het op dié dag geskryf: “Vandag is die dag . . . Dis nie iets wat met enigiemand moet gebeur nie”.
Daarmee saam het sy die foto van haar pa langs die hospitaalbed op Facebook gedeel.
Meer oor: Florida | Sosiale Media | Foto | Wêreld | Gesondheid
Mienke weer tuis ná aanvalle
Meisie (6) kry nuwe geenterapie teen leukemie in Amerika